**Príloha č. 3 - OBCHODNÉ PODMIENKY**

# Obchodné podmienky

* 1. Spoločné ustanovenia
		1. Uchádzač bezodkladne po doručení oznámenia o prijatí jeho ponuky alebo po výzve verejného obstarávateľa, predloží návrh Zmluvy, v ktorej budú zohľadnené nasledovné obchodné podmienky.
		2. Predmet zákazky, Zmluvné obdobie v zmysle opisu predmetu zákazky (Príloha č. 1 Výzvy).
		3. Úspešný uchádzač sa zaväzuje zabezpečiť všetky administratívne úkony spojené so zmenou dodávateľa elektriny, k čomu verejný obstarávateľ vydá splnomocnenie.
		4. Pre účely tejto prílohy sú rozhodujúce nasledovné pojmy:

|  |  |
| --- | --- |
| **Pojem** | **Vysvetlenie** |
| **DPH** | * Daň z pridanej hodnoty podľa Zákona o DPH
 |
| **SD** | * Spotrebná daň podľa Zákona o SD
 |
| **Zákon o DPH** | * Zákon č. 222/2004 Z. z. o dani z pridanej hodnoty v znení platnom znení
 |
| **Zákon o energetike** | * Zákon č. 251/2012 Z.z. o energetike v platnom znení
 |
| **Zákon o SD** | * Zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v platnom znení
 |

* 1. Cena za predmet zákazky
		1. Cena za predmet zákazky sa skladá z nasledovných zložiek:
1. **Cena za dodávku elektriny** vrátane odplaty za prevzatie zodpovednosti za odchýlku (Kritérium na vyhodnotenie ponúk), ktorej výška sa stanoví podľa bodu 1.3 Cena za dodávku elektriny tejto prílohy,
2. **Cena za regulované služby** pozostávajúca z nasledovných položiek:
	1. cena za distribučné služby a ostatné poplatky fakturované PDS v súlade s cenovými rozhodnutiami Úradu pre reguláciu sieťových odvetví (ďalej ako „**URSO**“) platnými v čase dodania,
	2. platby za systémové služby a platby za prevádzkovanie systému v súlade s cenovými rozhodnutiami ÚRSO platnými v čase dodania,
	3. odvod do jadrového fondu v súlade s nariadením vlády č. 21/2019 Z. z. v platnom znení v čase dodania,
	4. iné poplatky, dane alebo peňažné plnenia týkajúce sa dodávky elektriny zavedené právnym poriadkom Slovenskej republiky platnými v čase dodania, ktoré boli zavedené po uzavretí Zmluvy,
3. SD z elektriny podľa Zákona o SD,
4. DPH podľa Zákona o DPH.
	1. Cena za dodávku elektriny
		1. Presný postup výpočtu Ceny za dodávku elektriny sa pre jednotlivé druhy odberných miest odlišuje v závislosti od spôsobu merania spotreby elektriny. Odlišnosť spočíva v dĺžke obdobia, za ktoré sa Cena za dodávku elektriny vypočítava a ktoré je závislé od dostupných údajov o spotrebe.
		2. Výpočet Ceny za dodávku elektriny je spresnený pre každú skupinu odberných miest. Odberné miesta s priebehovým meraním sú označené zelenou farbou. Odberné miesta bez priebehového merania sú označené žltou farbou.
		3. Základné pojmy

| **Pojem** | **Skratka** | **Vysvetlenie** |
| --- | --- | --- |
| **Odberné miesta s priebehovým meraním** merania spotreby elektriny, resp. Odberné miesta s mesačným odpočtom spotreby elektriny | **OMA** | Odberné miesta s priebehovým meraním podľa Pravidiel trhu § 2 bod c) * číslo 1. (priebehové meranie s možnosťou diaľkového odpočtu – meranie typu A) a
* číslo 2. (priebehové meranie bez možnosti diaľkového odpočtu – meranie typu B)
* majú mesačný odpočtový cyklus a mesačnú fakturáciu
 |
| **Odberné miesta bez priebehového merania** spotreby elektriny, resp. Odberné miesta s ročným odpočtom spotreby elektriny | **OMC** | * Odberné miesta bez priebehového merania podľa Pravidiel trhu § 2 bod c) číslo 3. (meranie bez priebehového merania a bez možnosti diaľkového odpočtu – meranie typu C)
* majú spravidla ročný odpočtový cyklus a ročnú fakturáciu
 |
| **Pravidlá trhu** |  | * Vyhláška č. 24/2013 Úradu pre reguláciu sieťových odvetví, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v platnom znení
 |
| **Prevádzkový poriadok** |  | * Dokument vydaný PDS a schválený ÚRSO, upravujúci podmienky prevádzky distribučnej sústavy a práva a povinnosti jednotlivých účastníkov trhu s elektrinou,
* platné znenie Prevádzkového poriadku je zverejnené na webovom sídle príslušného PDS.
 |
| **Prevádzkovateľ distribučnej sústavy** | **PDS** | * osoba, ktorá má povolenie na distribúciu elektriny na časti vymedzeného územia podľa § 3 písm. b) ods. 3. Zákona o energetike
 |
| **dodávateľ, dodávateľ elektriny** |  | * úspešný uchádzač
 |
| **Typový diagram** | **TDO** | * Typovým diagramom odberu je v elektroenergetike podľa § 2 bod 17 Zákona o energetike postupnosť hodnôt priemerných hodinových odberov za rok, na ktorej základe je určené množstvo odberu elektriny odberateľmi elektriny bez priebehového merania, využívaná na potreby zúčtovania odchýlky subjektu zúčtovania.
* Použitie Typových diagramov bližšie špecifikujú Pravidlá trhu.
* Za účelom stanovenia spotreby elektriny v konkrétnych hodinách v Odberných miestach bez priebehového merania (viď nižšie Hodinová spotreba OMC) použije úspešný uchádzač Typový diagram.
 |

* + 1. Indexy pri skratkách a veličinách

| **Pojem** | **Skratka** | **Vysvetlenie** |
| --- | --- | --- |
| Indexy týkajúce sa Odberných miest **s priebehovým meraním (OM A)** |
| mesiac | **M** | poradie kalendárneho mesiaca v roku |
| hodina | **h** | poradie hodiny v príslušnom mesiaci M |
| počet hodín | **m** | počet hodín príslušného kalendárneho mesiaca M |
| Odberné miesto | **A** | Odberné miesto s priebehovým meraním spotreby elektriny (OMA) |
| počet Odberných miest (OMA) | **a** | počet Odberných miest s priebehovým meraním spotreby elektriny (OMA) |
| Indexy týkajúce sa Odberných miest **bez priebehového merania (OM C)** |
| hodina | **H** | poradie hodiny v kalendárnom roku |
| počet hodín | **r** | počet hodín v kalendárnom roku |
| Odberné miesto | **C** | Odberné miesto bez priebehového merania spotreby elektriny (OMC) |
| počet Odberných miest (OMC) | **c** | počet Odberných miest bez priebehového merania spotreby elektriny (OMC) |

* + 1. Veličiny

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| **Aditívum** | **Ad** | * prirážka o ktorú sa zvýši Spotová cena,
* [•] (hodnota úspešného uchádzača) výsledok verejného obstarávania,
* vyjadrené číselne s 2 desatinnými miestami,
* nemenné počas celého Zmluvného obdobia,
 | EUR/MWh |
| Spotová cena (OMA) | **SPOTMh** | * cena elektriny na krátkodobom trhu s elektrinou organizovanom OKTE v hodine h mesiaca M zverejnená na stránke <https://www.okte.sk/sk/kratkodoby-trh/zverejnenie-udajov-dt/podrobny-prehlad-dt/>
* spôsob vyjadrenia ceny použitý pri výpočte ceny za dodávku elektriny pre OMA
 | EUR/MWh |
| Skutočná hodinová spotreba OMA | **QAMh** | * množstvo spotrebovanej elektriny v hodine h mesiaca M v konkrétnom OMA podľa údajov určeného meradla
 | MWh |
| Spotová cena (OMC) | **SPOTH** | * cena elektriny na krátkodobom trhu s elektrinou organizovanom OKTE v hodine H kalendárneho roka
* spôsob vyjadrenia ceny použitý pri výpočte ceny za dodávku elektriny pre OMC
 | EUR/MWh |
| Hodinová spotreba OMC | **QCH** | * množstvo spotrebovanej elektriny v hodine H kalendárneho roka v konkrétnom OMC odvodená pomocou Typového diagramu a údajov určeného meradla
 | MWh |

* + 1. Vzorce

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| Cena za dodávku elektriny (OMA) | **PAM** | * týka sa konkrétneho OMA za mesiac M

$$P\_{AM}=\sum\_{h=1}^{m}\left((SPOT\_{Mh}+Ad)×Q\_{AMh}\right)$$ | EUR |
| Jednotková Cena za dodávku elektriny (OMA) | **CAM** | * týka sa konkrétneho OMA za mesiac M

$$C\_{AM}=\frac{P\_{AM}}{(Spotreba elektriny za mesiac)}$$ | EUR/MWh |
| Cena za dodávku elektriny (OMC) | **PCR** | * týka sa konkrétneho OMC za celý kalendárny rok

$$P\_{CR}=\sum\_{H=1}^{r}\left((SPOT\_{H}+Ad)×Q\_{CH}\right)$$ | EUR |
| Jednotková Cena za dodávku elektriny (OMC) | **CCR** | * týka sa konkrétneho OMC za celý kalendárny rok

$$C\_{AM}=\frac{P\_{CR}}{(Spotreba elektriny za kalendárny)}$$ | EUR/MWh |

* + 1. Odberné miesta s priebehovým meraním spotreby elektriny OMA - **Cena za dodávku elektriny 1**

Cena za dodávku elektriny do OMA za príslušný kalendárny mesiac (Fakturačné obdobie) je stanovená podľa vzorca pre **PAM** uvedeného v bode 1.3.6. Vzorce tejto prílohy.

* + 1. Odberné miesta bez priebehového merania spotreby elektriny OMC - **Cena za dodávku elektriny 2**

Pre OMC úspešný uchádzač v návrhu zmluvy vyberie jeden z nasledovných spôsobov stanovenia Ceny za dodávku elektriny:

Jednotková Cena za dodávku elektriny do OMC za kalendárny rok (Fakturačné obdobie) je stanovená podľa vzorca pre **CCR** uvedeného v bode 1.3.6. Vzorce tejto prílohy (Cena stanovená pomocou TDO) alebo

Jednotková Cena za dodávku elektriny do OMC (EUR/MWh) bude zhodná s priemernou jednotkovou cenou za dodávku elektriny do všetkých OMA za celé Zmluvné obdobie (Cena stanovená odvodením od ceny pre OMA).

* 1. Fakturácia
		1. Verejný obstarávateľ bude uhrádzať dodávateľovi mesačné preddavky (ďalej ako „**Preddavky**“), ktoré budú zohľadnené vo faktúre.
		2. Lehota splatnosti faktúry dodávateľa je štrnásť (14) dní odo dňa doručenia faktúry.
		3. V prípade, že Verejnému obstarávateľovi vznikne preplatok, dodávateľ ho uhradí na účet Verejnému obstarávateľovi v lehote splatnosti faktúry.
	2. Preddavky
		1. Výška Preddavkov na Cenu za predmet zákazky zodpovedá predpokladanej Cene za predmet zákazky za kalendárny mesiac.
		2. Preddavok zohľadňuje:

množstvo elektriny vo výške 1/12 z Predpokladaného odberu a

všetky zložky Ceny za predmet zákazky, t.j.

Cenu za dodávku elektriny,

Ceny za regulované služby,

SD a DPH.

* + 1. Úspešný uchádzač v návrhu Zmluvy navrhne transparentný a férový návrh výpočtu Preddavkov.
		2. **Splatnosť Preddavkov je do 5. dňa kalendárneho mesiaca**, za ktorý sa Preddavok platí (napr. Preddavok za mesiac február, je splatný 5. februára).
	1. Ostatné podmienky
		1. Žiadne ďalšie poplatky nad rámec Ceny za predmet zákazky nie sú prípustné, a to ani za nedodržanie Predpokladaného odberu.
		2. Zmluva sa uzatvára na dobu určitú.
		3. Zmluva môže byť vypovedaná bez udania dôvodu, pričom výpovedná lehota je:

dva (2) mesiace v prípade výpovede podanej verejným obstarávateľom,

šesť (6) mesiacov v prípade výpovede podanej uchádzačom.

Výpovedná lehota začína plynúť prvým dňom mesiaca nasledujúceho po mesiaci, v ktorom bola doručená.